[{"text_idx": "#000000", "text": "Anonimulo kolektas sekretojn de esperantistoj"}, {"text_idx": "#000001", "text": "En Facebook aperis anonima pag\u0302o, kiu strebas kolekti sekretojn en Esperanto. Ni petis la anonimulon rakonti, pri kio temas."}, {"text_idx": "#000002", "text": "C\u0302u vi havas sekreton, kiun vi volas anonime kunhavigi? Tion demandas la anonima administranto de la komunumo Sekretoj en Esperanto en Facebook, kaj en Instagram. La demando aperis la 16-an de septembro, kaj la sekretojn oni promesas diskonigi ekde la 24-a de septembro."}, {"text_idx": "#000003", "text": "La anonimulo promesas, ke ne estos publikigitaj sekretoj kiuj enhavas nomojn au\u0306 klarajn indikojn pri identeco de aliaj homoj: \u201dC\u0302i tiu pag\u0302o ne estas spaco por veng\u0302o. G\u0302i estas spaco por malkas\u0302o, liberigo kaj respektema diskuto.\u201d"}, {"text_idx": "#000004", "text": "Sed kiajn sekretojn, kaj kial oni disvastigu sekretojn? Tiam ili ja c\u0302esos esti sekretaj. Libera Folio demandis al la anonimulo."}, {"text_idx": "#000006", "text": "Anonimulo: \u2013 Ni c\u0302iuj havas sekretojn, kiujn ni volas malkas\u0302i. Kaj mi kredas ke sekretoj havas pezon. Ili estas ne nur en nia menso, sed ankau\u0306 en nia korpo. Kiam ni malkas\u0302as iun sekreton, ni sentas nin fizike pli leg\u0302eraj. Kiam foriras de ni tiu kas\u0302ita afero, kiu log\u0302is en ni dum longa tempo, g\u0302i lasas liberan spacon en ni. Eble estas naiva espero, sed tion mi s\u0302atus fari pere de c\u0302i tiu projekto: helpi homojn liberigi iom da spaco en sia koro."}, {"text_idx": "#000007", "text": "Vi estas sekreta. Sed c\u0302u ion vi povas rakonti pri vi mem?"}, {"text_idx": "#000008", "text": "\u2013 Jes, ankau\u0306 mi estas sekreta. La kialo por tio estas ke mi s\u0302atus ke \u201cSekretoj en Esperanto\u201d estu perceptita kvazau\u0306 publika servo, kaj ne simple kiel \u201cies projekto\u201d."}, {"text_idx": "#000009", "text": "\u2013 Mi konas multajn homojn en Esperantujo kaj mi ne volas ke ili pensu pri mi, kiam ili sendos sian sekreton au\u0306 kiam ili legas la kontribuojn. Kial? C\u0302ar kiam oni ligas ies vizag\u0302on al iu projekto, oni tuj havas ideojn kaj supozojn kaj jug\u0302ojn pri g\u0302i. Mi s\u0302atus ke la projekto eku fres\u0302e kaj havu sian propran vivon, sendepende de mi."}, {"text_idx": "#000011", "text": "\u2013 C\u0302ar mi konas la pezon de sekretoj. Mi havis kelkajn sekretojn kiuj multe influis mian vivon, g\u0302is mi decidis rakonti ilin. Tiam ili perdis sian povon sur mi. Mi scias ankau\u0306 ke kiam oni kunhavigas ion gravan kaj timigan, oni ofte ricevas empation kaj komprenemon. Kaj tio multe helpas."}, {"text_idx": "#000012", "text": "Kiajn sekretojn vi esperas malkovri?"}, {"text_idx": "#000013", "text": "\u2013 Mia espero estas ke homoj malkas\u0302u aferojn kiuj povus esti utilaj ankau\u0306 al aliaj homoj por ke tiuj sentu sin malpli solaj. Sed se oni volos kunhavigi ankau\u0306 malpli seriozajn sekretojn, tio estos same bona. Vers\u0302ajne homoj bezonos iom da tempo por trovi kurag\u0302on por skribi al la pag\u0302o, sed tio por mi estas enorda. Mi ne hastas!"}, {"text_idx": "#000015", "text": "\u2013 La projekto ne estas aparte movada, sed g\u0302i ja estas en Esperanto, do mi imagas ke homoj sendos ankau\u0306 sekretojn kiuj iel rilatas al Esperantujo. Mi certas ke estas pluraj. C\u0302u tio iel utilos au\u0306 ne, nur la tempo diros!"}, {"text_idx": "#000016", "text": "C\u0302u vi jam ricevis sekretojn?"}, {"text_idx": "#000017", "text": "\u2013 Jes, jam venis pluraj sekretoj kaj mi ekpublikigos ekde la 24-a de septembro."}, {"text_idx": "#000019", "text": "\u2013 La Google-formularo kiun oni povas uzi por sendi sekretojn estas absolute anonima (g\u0302i ne petas retadreson au\u0306 nomon), do tiel oni povas certi ke la identeco estos protektita. Oni povas ankau\u0306 alskribi la projekton retpos\u0302te au\u0306 pere de Facebook, kaj fidi ke onia identeco restos sekreta. Mi imagas ke homoj bezonos iom da tempo por kompreni ke temas pri serioza kaj respektema projekto, do se oni timas, oni simple sendu pere de la Google-formularo."}, {"text_idx": "#000020", "text": "C\u0302u vi povas rakonti iun vian sekreton?"}, {"text_idx": "#000021", "text": "\u2013 Inter la sekretoj kiujn mi publikigos, iam venos ankau\u0306 mia persona sekreto."}, {"text_idx": "#000022", "text": "C\u0302u vi estis inspirita de la usona arta projekto PostSecret?"}, {"text_idx": "#000023", "text": "\u2013 Jes, la ideo estas preskau\u0306 sama. La diferencoj estas ke tiu c\u0302i projekto estas nur por sekretoj en Esperanto, kaj senditaj interrete anstatau\u0306 fizike/pos\u0302te."}, {"text_idx": "#000024", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000026", "text": "Tiu sekretulo estas ano de pluraj negrandaj kategorioj:\n\u2013 la esperantistaro c\u0302e fejsbuko kaj instagramo (oni povas supozi, ke tiu ulo do estas sufic\u0302e juna, lau\u0306 statistikoj pri uzantoj de instagramo. Uzantoj de Fejsbuko estas pli ag\u0302a g\u0302enerale, sed lau\u0306 mi Esperanto estas bona instigilo registrig\u0302i c\u0302e Fejsbuko, ec\u0302 por junuloj)\n\u2013 la aktiva esperantistaro (bedau\u0306rinde ne grandega)"}, {"text_idx": "#000027", "text": "\u201dg\u0302is mi decidis rakonti ilin\u201d c\u0302u en Esperantujo? Lau\u0306 mi, tio forte eblas, c\u0302ar la sekretulo mem ekhavis ideon pri sekreto-rakontado ene de Esperantujo. Do eble tiu sekretulo havas Esperantlingvan blogon."}, {"text_idx": "#000028", "text": "Krome, TEJO republikigis (ne kiel vera afis\u0302o, sed kiel pormomenta \u201dstory\u201d, rakonteto) c\u0302e instagramo reklamadon pri \u201dSekretoj en Esperanto\u201d. Do, la anonimulo estas ligata al TEJO, iel ajn. TEJO ne reklamas Esperantajn projektojn de iu ajn, c\u0302u ne?"}, {"text_idx": "#000029", "text": "Plie, se oni au\u0306dacas rigardi la aktualan kuntekston, eblas diri ke \u201dSekretoj en Esperanto\u201d naskig\u0302as dum granda parto de la tutmonda socio estas memorig\u0302anta pri forgesitaj terurigaj sekretoj, mi celas seksajn agresadojn kontrau\u0306 infanoj kaj iom pli g\u0302enerale seksperfortojn. Kaj certe eblas diri ke la unu el la plej viglaj batalantoj kontrau\u0306 tiaj perfortoj estas feministoj. Tio estas tre vera en Esperantujo lau\u0306 mi."}, {"text_idx": "#000030", "text": "Do, lau\u0306 mia teorio, tiu anonimulo estas aktiva feminista esperantista TEJO-ligata junulo, kiu eble (sed ne nepre) skribas blogon Esperante. Kiom da tiaj homoj ekzistas? Mi s\u0302atus diri \u201dmultege, Esperantujo estas tiom vasta\u201d, sed tio ne veras. Certe ke pli ol dudeko da tiaj homoj."}, {"text_idx": "#000031", "text": "Postskribo: tio estas nur teorio, mi tre eble eraras!"}, {"text_idx": "#000032", "text": "C\u0302u vere eblas esti anonimulo en Esperantujo? Baza celo de mia mesag\u0302o estas provi pruvi ke ne vere."}, {"text_idx": "#000033", "text": "\u201ddum granda parto de la tutmonda socio estas memorig\u0302anta pri forgesitaj terurigaj sekretoj, mi celas seksajn agresadojn kontrau\u0306 infanoj kaj iom pli g\u0302enerale seksperfortojn.\u201d"}, {"text_idx": "#000034", "text": "En mia \u201dparto de la tutmonda socio\u201d (Grekio) tiaj sekretoj ne apartenas al la g\u0302enerale diskutata temaro. Estas ankau\u0306 ne klare, kial Hejmano seksajn agresojn kontrau\u0306 infanoj kaj aliaj homoj ligas al feministoj. En mia mondoparteto krimoj estas tasko por prokuroroj, policanoj kaj jug\u0302istoj. Do, se la Sekretulo vivas en la sama mondopartego kiel la Hejmano, g\u0302i eble estas prokuroro, policano au\u0306 jug\u0302isto. (Kompreneble ankau\u0306 prokuroro, policano au\u0306 jug\u0302isto povas esti feministo, se g\u0302i estas bone edukita homo.)"}, {"text_idx": "#000035", "text": "Mi ne volis diri, ke tio estas tasko por feministoj, mi volis diri, ke feministoj estas tiuj kiuj ofte donas eblecon esti au\u0306skultata."}, {"text_idx": "#000036", "text": "Kompreneble efektive eblas esti anonimulo en Esperantujo.\nLa denuncinto de TEJO al JTRS c\u0302iam estis kaj dau\u0306re restas."}, {"text_idx": "#000037", "text": "Jen kvazau\u0306-sekreta projekto (apenau\u0306 konata, c\u0302ar lanc\u0302ita antau\u0306 kelkaj semajnoj): retejo pri parolarto \ud83d\ude42 Mi esperas iam recenzi g\u0302in simile al c\u0302i tiu artikolo."}, {"text_idx": "#000038", "text": "mi iom defendos la artikon. Vi pravas, ke multfoje oni faras artikolon pri aferoj malgrandaj, kaj kelkfoje s\u0302ajnas esti farita nur pro amikeco kun redaktistoj. Multfoje estas ege malfacile trovi interesajn aferojn, kaj estas la respondeculoj de la projektoj kiuj kontaktas kun liberafolio aux aliaj revuoj."}, {"text_idx": "#000040", "text": "Cetere, por iom eviti tiun eble malkomfortan situacion \u201csaluton, mi havas projekton, parolu pri g\u0302i en via retejo, bonvole\u201d, eksiztas retejoj kiel kiel vi mem povas afis\u0302i aux la auxtomata , momente dedic\u0302ita nur al filmoj, sed laborante pri paralelaj retejoj pro aliaj specoj da enhavo."}, {"text_idx": "#000041", "text": "Aldone al tio kion diras Hejmano, C\u0302u io tra guglo kaj fejsbuko povas esti sekreto?"}, {"text_idx": "#000043", "text": "Iam ekzistis nocio \u201cnobleco\u201d. Kaj g\u0302i enhavis nepran subtenon de sekretoj, propraj kaj fremdaj, konfiditaj al iu persono. Sed dum demokratio, certe, okazas male."}, {"text_idx": "#000044", "text": "Mi ne certas c\u0302u vi celas respondi al mi. mi diras, la negoco de fejsbuko kaj guglo estas esence kolekti des pli da datumoj de uzantoj, por havi profilojn kaj montri anoncojn."}, {"text_idx": "#000045", "text": "Se io estas verkita per google-forms, certe guglo scias minimume la IPa adreson de la uzanto, kaj kun iom pli da datumoj, la ekzakta uzantnomon kaze de uzo per android. Se aldone al tio, oni sendas tiun tekston al fejsbuko, certe ne malfacilas por guglo kaj fejsbuko scii kiun skribis tion."}, {"text_idx": "#000046", "text": "Povas esti ke la anonimulo kiu kolektas sekretojn ne scias tion, sed ege malfacile ke tio estas tute sennoma por guglo kaj fejsbuko (c\u0302efe guglo)."}, {"text_idx": "#000047", "text": "Nu, Guglo kaj Fejsbuko ne vidus avantag\u0302on publikigi tiujn informojn, ec\u0302 nur skale de Esperantujo."}, {"text_idx": "#000048", "text": "Me temas pli publikigo de la identeco, sed ke tio kion vi pensas ke estas ano\u0301nima, ne vere estas tia. Se mi deklarus en sekretejo ke mi faris au faros deliton, neniu povus scii kiun mi estas. Se la anonimeco estas \u201cni povas scii kiun vi estas, sed ni ne publikigos tion por normala uzanto\u201d, tio ne estas vera anonimeco"}, {"text_idx": "#000049", "text": "La kontaktadreso por la menciitaj projektoj ne funkcias.\nrespondas: SMTP error from remote mail server after end of data:\nEble oni ne deziras havi kontakton?"}, {"text_idx": "#000050", "text": "En la cxefa pagxo de la retejo aperas klare \u201ckontaktu nin per admin@aperu.net\u201c. Kie vi trovis tiun eraron? Ni devas korekti gxin"}, {"text_idx": "#000051", "text": "\u201cNi devas korekti gxin\u201d: Do, c\u0302u estas pluraj, kiuj prizorgas la sekretarejon?"}, {"text_idx": "#000056", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]